lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv lv oc en es lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Tērvetē atklās vides skulptūras, cildinot rakstnieci Annu Brigaderi – ZZ.lv
Vārda dienas svin: Elza, Ilizana
Liene Krūmiņa - 19.03.2022 - 8:20
METĀLA MĀKSLINIEKI Artūrs Ozols (no kreisās) un Aleksandrs Repins pie jaunizveidotajām skulptūrām.
Annai Brigaderei veltītu četru skulptūru atklāšana notiks astronomiskā pavasara iestāšanās dienā, 20. martā, Tērvetes vēsturiskajā centrā pie Klosterkalna.
Pērn 1. oktobrī Latvijā tika atzīmēta A.Brigaderes 160. dzimšanas diena. Tieši Tērvetē viņa ir pavadījusi savas dzīves pirmos un pēdējos gadus. Tērvetes kultūras nama vadītāja Monta Bērziņa stāsta, ka ideja radīt jaunas skulptūras radusies rakstnieces dzimšanas dienas atzīmēšanas pasākumu gaitā.
M.Bērziņa atklāj skulptūru iedvesmas avotu: “Apspēlējām vienu no apjomīgākajiem un nozīmīgākajiem Annas Brigaderes darbiem “Dievs. Daba. Darbs” – tajā Annele dodas cauri visiem četriem gadalaikiem, kas pie mums, Latvijā, ir ļoti krāšņi un dažādi. Uzsverot Tērvetes skaistumu četros gadalaikos, tapušas četras skulptūras. Katra ir veltīta vienam gadalaikam, un tās izvietotas aplī pa saulītei.”
Pasākuma organizatori skaidro, ka A.Brigadere bija īsta dzīves baudītāja un tērvetniece ar katru savu ķermeņa šūnu. Īsa, bet visu aptveroša ir kāda no rakstnieces atziņām: “.. piedzīvojumi jau ir tā vislabākā skola.” Tieši tā viņa pavadīja savu dzīvi – baudot visu, ko dara un kam tic. Šīs vērtības ir arī pamatā A.Brigaderes daiļdarbam “Dievs. Daba. Darbs”, kas autobiogrāfisks romāns, autores veltījums ģimenei, kas viņu izaudzinājusi par izcilu Latvijas kultūras personību. Triloģijas tēlojumos pasaule atklājas mazas meitenes acīm, Anneles stāsti ne tikai vēstī par dzīvi Latvijas laukos 19. gadsimta beigās, bet arī liek aizdomāties par vispārcilvēciskām vērtībām.
Saturs turpināsies pēc reklāmas.
Jaunajās skulptūrās ir attēloti četri Latvijai raksturīgi dzīvnieki, no kuriem katrs simbolizē kādu gadalaiku: ezis – pavasari, lapsas – vasaru, dzērve – rudeni, briedis – ziemu. “Mēs atklāsim skulptūras, sākot ar pavasari, kas ir ezītis, – tas ir mūsu pavasara vēstnesis. Vasarā ir lapsiņa ar lapsēnu, rudenim veltīta dzērve, kura jau ir pacēlusies uz vienas kājas un tūliņ aizlidos, bet ziemā ir briedis, jo šajā gadalaikā Tērvetē ir novērojami staltbriežu bari. Mums Tērvetē ir daudz dzīvnieku, dabas klātesamība ir ļoti jūtama,” tā M.Bērziņa. Skulptūru pakājē tiks iegravēti citāti no romāna atbilstoši katram dzīvniekam un Tērvetei katrā tās gadalaikā.
Skulptūras veidojuši metāla mākslinieki Artūrs Ozols un Aleksandrs Repins. “Katram autoram ir savs raksturs, Aleksandra Repina veidotās lapsu un brieža skulptūras ir reālistiskā manierē, bet ezi un dzērvi Artūrs Ozols darinājis pilnīgi citādāk, es teiktu, industriālā modernisma stilā. Katrā ziņā jāatbrauc un jāpaskatās! Aptuvenā oriģinālizmērā tapuši briedis un dzērve, bet ezis un lapsa ir stilizēti lielāki. Annas Brigaderes senatnīgums mijas ar modernu mākslu!” mākslinieku darbu komentē Tērvetes kultūras nama vadītāja.
Pavasaris Klosterkalnā tiks ieskandināts ar skulptūru atklāšanu – pulksten 17.33 ir astronomiskā pavasara sākums, bet uz pasākumu apmeklētāji aicināti jau no pulksten 17.20, lai kopā sagaidītu pavasari ar pirmo skulptūru – ezīti. Skulptūru atklāšanā piedalīsies Tērvetes kultūras nama amatierteātris “Trīne”, jauktais koris “Tērvete” un folkloras kopa “Ceļteka”, kā arī laikmetīgo deju skolas “Vendija” pārstāves, un noslēgumā gaidāms ugunīgs pārsteigums.
Saturs turpināsies pēc reklāmas.
Citas ziņas Dobelē Kultūra
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.